دؤولت باشقانی رجب طیب اردوغان، ایسراییل باشباخانی بینیامین نتانیاهونون، ۷ یاش‌لی فیلیسطین‌لیلری قتله یئتیر‌ن بیر ظالم اولدوغونو دئدی.
باشکند آنکاراداکی میتینگ‌ده خالقا خطاب ائدن جمهورباشقانی اردوغانین گوند‌مین‌ده مسجیدی اقصی‌یا باسقین ائد‌ن ایسراییل واردی.
"ایسراییلین باشینداکی سویغونچو" دئدیگی نتانیاهویا تپکی وئره‌ن اردوغان،
"ای نتانیاهو اؤزونه گل. سن ۷ یاش‌لی فیلیسطین‌لی کؤرپه‌لری قتله یئتیر‌ن ظالم‌سان. سن قادینلاری حجره‌لره محکوم ائد‌ن بیر ظالم‌سان. بیزیم اوراداکی یئریمیزه پلیسلرین عسگرلرین چکمه‌لری گیریر. بیز بو اؤلکه‌ده هئچ بیر یهودیه ظلم ائتمه‌دیک، هئچ بیر کنیسه‌یه سیزین ائتدیکلرینیزی ائتمه‌دیک. بیزی تحریک ائتمه‌یین. بیز بو اویونا گلمه‌یه‌جییک او آیری مسئله، اما بونون حسابینی اولوسلارآراسی جامعه‌ده سیزدن سوروشاجاییق" دئیه دانیشدی.
"موبارک مسجیدیمیزه ائدیله‌ن هر بیر سالدیری قارشیسین‌دا بیزی گؤره‌جکلر" دئیه‌ن اردوغان، مسجیدی اقصی‌نین، قبه الصخره‌نین چکمه‌لرله چیرکلندیریلمه‌سینه راضی‌لیق وئرمه‌یه‌جکلرینی وورغولادی،
"دیش ایشلری باخانیما تاپشیریق وئردیم. اولوسلارآراسی بوتون دانیشیقلاری داوام ائتدیریر. هر کس سوسسا دا بیز سوسمایاجاییق" ایفاده‌لرینی ایشلتدی.
پرزیدنت اردوغان، قدسون ایسلام دونیاسی اوچون داشیدیغی اؤنمه اویغون ایداره اولونماسی قونوسون‌داکی مباریزه‌لرینی سون نفسلرینه قدر داوام ائتدیره‌جکلرینی بیلدیردی.
